Предметсиз көркөм искусство

Предметсиз көркөм искусство – абстракттуу көркөм искусство. «Абстракционизм» XX кылымдагы живопись менен скульпторлукта реализмди толук жокко чыгарган реакциячыл багыт болгон. П. к. и. ар кандай формалисттик мектептердин көркөм искусствосун кыйроого учуратуудагы акыркы логикалык звено болуп саналат. Көркөм сүрөт искусствосунун милдетине анын мазмунуна жана өзгөчөлүгүнө жооп берген, бизди курчап турган объективдүү турмушту, демек, предметтик дүйнөнү туура сүрөттөө кирет. Предметсиз деп аталган көркөм өнөр субъективдүү өзүм билемдиктин акыркы чегине жетүү менен сүрөтчүлөр­дүн алдына таптакыр тескери максатты коёт. Бул максат реалдуу предметтер менен болгон ассоциацияны жокко чыгарган, абстракттуу формаларынын жардамы менен чыныгы турмуш-реалдуулуктан толук ажыроону ишке ашырат. П. к. и. өзүнүн өнүгүү булактарын биринчи дүйнөлүк согушка чейин Франциядан баштаган жана согуш жылдары толук калыптанып бүткөн (мисалы, Казимир Малевичтин композициялары, Кандинскийдин «абсолюттуу живописи», 1917-жылы пайда «De stiji» голландиялык топтун чыгармалары). Идеологиялык көз карашта П. к. и. АКШда өзгөчө өөрчүй баштаган. Буга өндүрүштүк монополиялар менен реклама агентстволорунун финансылык жардамы себеп болгон.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу